b'\n_START_ARTICLE_\nVedro Polje (Bugojno, BiH)\n_START_PARAGRAPH_\nVedro Polje je naselje oko 2 km udaljeno od centra grada. Imalo je 40-tak ku\xc4\x87a s oko 200 stanovnika (isklju\xc4\x8divo Srba koji su tu bili nastanjeni generacijski). Prezime Duvnjak je prevladavalo i svi su bili u srodstvu. Tako\xc4\x91er je bilo i prezimena kao Bili\xc4\x87, Gnjati\xc4\x87...._NEWLINE_Vedro Polje se nalazilo uz rijeku Vrbas i grani\xc4\x8dilo sa selima \xc4\x8cur\xc4\x8di\xc4\x87a Lug, Udurlije, \xc4\x8cau\xc5\xa1lije i Drvetine. Stanovni\xc5\xa1tvo je naj\xc4\x8de\xc5\xa1\xc4\x87e bilo zaposleno u gradu, a tako\xc4\x91er se bavilo zemljoradnjom._NEWLINE_Po\xc4\x8detkom rata u Bosni ve\xc4\x87ina stanovni\xc5\xa1tva je protjerana, te je iza\xc5\xa1la iz naselja u Donji Vakuf ili Kupres. U Vedrom Polju je tada ostalo samo mali broj starih ljudi._NEWLINE_Na samom po\xc4\x8detku rata ubijeni su Predrag i Ru\xc5\xbeica Duvnjak. Njihove ubojice koje se znaju i do danas nisu uhi\xc4\x87ene. Sve ku\xc4\x87e su 1992. u Vedrom Polju popaljene od strane HVO i HOS-a._NEWLINE_Te ku\xc4\x87e i danas tako izgledaju i nitko ih nije popravljao. Stanovnici uglavnom prodaju izgorjele ku\xc4\x87e i odlaze iz naselja. Do danas se mali broj obitelji vratio, a ve\xc4\x87ina ih je na\xc5\xa1la dom u nekim drugim gradovima u Republici Srpskoj, Srbiji i Crnoj Gori.'